ঘরে-বাইরে কী প্রভাব পড়বে : নির্বাচনে প্রেসিডেন্ট ট্রাম্পের রিপাবলিকান দল জিতলে ঘরে-বাইরে তার ভাবমূর্তি বাড়বে। নির্বাচনে জয় দেশে ট্রাম্পের যে আধিপত্য আছে তা বিশ্ব নেতাদের কাছে তুলে ধরবে। তার ‘আমেরিকা ফাস্ট’ এজেন্ডা বিশ্বমঞ্চে আরো আধিপত্য খাটাবে। তিনি ইউরোপীয় ইউনিয়ন এবং ন্যাটোর সঙ্গে আরো দরকষাকষি করতে পারবেন। চীনের সঙ্গে বাণিজ্য যুদ্ধেও তিনি প্রভাব খাটাবেন। আর ডেমোক্র্যাটরা উভয় কক্ষে জিতলে প্রেসিডেন্ট ট্রাম্পের অনেক নীতি বাতিল হয়ে যেতে পারে। এমনকি তার প্রেসিডেন্ট পদ নিয়েও শংকার সৃষ্টি হতে পারে। আর বিশ্বে তিনি নেতা হিসেবে দুর্বল অবস্থানে চলে আসতে পারেন। – সিএনএন ও ওয়াশিংটন পোস্ট